Logokilpailun voittajatyö on valittu. Voittajaksi valikoitui monien hyvien ehdotusten pohjalta Tiia Lopin suunnittelema ehdotus. Suunnittelun lähtökohtina Tiialle ovat olleet lentopallo ja eteläpohjalaisuus. Logosta löytyy elementtejä liikkeessä olevasta pelivälineestä, eli lentopallosta. Fontti kuvastaa eteläpohjalaista jämptiyttä ollen vahvasti ja selkeästi omilla jaloillaan seisova. Värimaailma henkii suomalaisuutta ja myös Etelä-Pohjanmaalta löytyviä jokia, järviä ja muita vesistöjä. Sinisiin lentopalloelementteihin on pyritty luomaan myös virtaavan joen tuntua ja pelimäistä liikettä. Onnittelut Tiialle hienosta logosta.

Kiitoksia myös teille kaikille muille, jotka otitte osaa suunnittelukilpailuumme.

Etelä – Pohjanmaan lentopallojaosto